LidanRubinov/Halacha-QA huggingface dataset:
שאלה: חוק מיהו יהודי: אדם חרדי תקף אותי שבגלל הרב צבי יהודה לא עבר בכנסת חוק מיהו יהודי. מדובר לפני כשלושים שנה שכמעט ושכנעו את אנשי המפדל לפרוש מהממשלה והרב צבי יהודה אמר להם להשאר ובגלל זה לא עבר החוק. האם יש אמת בטענה זו?
תשובה: אין אמת בזה.
שאלה: האם מותר לעזור לזקנה לקום?: האם מותר לעזור לזקנה לקום וע"י כך אני נוגע בה ולא בבגד? והאם כאשר אשה זקנה נפלה או מעדה כאשר אין שום חשש לפיקוח נפש מותר לעזור לה לקום?
תשובה: מותר ואף יש מצוה בדבר הנמנע מעזרה נחשב לדעת ח כחסיד שוטה
שאלה: גזיזת צפורניים: קראתי תשובת הרב בו הוא הזכיר דיעה שאוסרת לגזוז ציפורניים ביום חמישי, והרב כתב שהטעם הוא שהן חוזרות וצומחות בשבת. שאלתי היא: ומה בכך? הרי מותר להפעיל ממטרות שמשקות את הגינה בערב שבת גם אם ההשקייה תימשך בשבת (בתקווה שאינני טועה), ובכלל איזה איסור יש בגדילת הציפורניים (בגזיזתם יש כמובן איסור אבל הלא הן צומחות מעצמן).
תשובה: הנך צודק, מותר לכוון דבר מבעוד יום על-מנת שיפעל בשבת מעצמו. אבל בציפורניים יש ענין אחר, שגזיזת הציפורניים היא לכבוד שבת, ושלושה ימים לאחר גזיזתן הן מתחילות לצמוח שוב. ממילא יוצא שהתועלת לכבודה גזזת את ציפונייך אינה בשלמותה כבר, שהרי הציפורניים שוב החלו לגדול בשבת עצמה.
שאלה: מצלמת אבטחה בשבת - המשך: בהמשך לתשובה שקיבלתי בנוגע לשימוש במצלמת אבטחה בבית הכנסת בשבת ובעקבות פיקפוק של כמה מתפללים בנידון, עלה רעיון להתקין שעון שבת שינתק את המצלמה בכניסת השבת ויפעילה לאחר תפילת ערבית כאשר המתפללים כבר אינם. זה מצב עדיף? זה ר? זה פחות טוב מפעולה רציפה?
תשובה: ע"פ ההיתר שאמרנו אין הבדל בין אם היא תפעל בזמן שמתפללים או לא. אך אם היא מופעלת כשעוברים מולה וכדו', אכן הפתרון של שעון שבת שהצעת הוא טוב. הרב רואי מרגלית.
שאלה: כנימות בפירות הדר : האם יש אפשרות להקל בנושא הכנימות ולאכול אותן? אם מגישים לי מאכל המכיל קליפות הדרים שלא בדקו אותם מכנימות אפשר לאכול אותו בדיעבד?
תשובה: הכנימות נמצאות רק על הקליפות אפשר לוודא בקלות שהן לא תעבורנה לפרי עצמו
שאלה: להתנדב למשמר האזרחי: האם יש בעיה להתנדב עכשיו (אחרי הגירוש) למשמר האזרחי?
תשובה: זו התנדבות לדבר מצוה, ורק אם יגידו למתנדבים לעשות משהו נגד התורה, לא יעשו.
שאלה: ציונות דתית מול פסיקה חרדית: אני חוזר בתשובה שמעוניין להשתלב בזרם הדתי לאומי. האם ניתן להיות דתי-לאומי ובו זמנית לנהוג ע"פ הקיצור שולחן ערוך של הרב עובדיה יוסף שליט"א, שכתב את ההלכות בפירוט רב ובלשון שאני יכול להבין, או שמא אני חייב להתסדר איכשהו רק עם רב ספר הלכות שחובר ע"י רב שמחזיק בתפיסת עולם ציונית (דוגמת הרב מרדכי אליהו), שם לעיתים אני "הולך לאיבוד" בין המושגים ההלכתיים השונים?
תשובה: מותר לך ללכת בפרטי ההלכות על-פי פסקיו של הרב עובדיה יוסף שליט"א, ובנושאים הנוגעים לכלל, כגון: מדינה, צבא וכד', תשאל פוסקים האוחזים בהשקפת עולם דתית-לאומית.
שאלה: כיבוד הורים המעוררים זלזול: אבי בן אדם דתי. התנהגותו לעיתים קרובות נוגדת לגמרי את רוח התורה ומעוררת זלזול בי ובאחרים הנוכחים במקום. התנהגותו לא עוזבת אותי ואני מתקשה מאוד לכבד אותו בזמן שלצערי אני מרגישה זלזול גדול כלפיו.
תשובה: עליך לחפש את הדרך לשיחה כנה עם אביך על מה שהתנהגותו גורמת לך להרגיש כלפיו אולי זה יעזור. כמובן יש לעשות זאת בזהירות מרבית כדי שהדברים שאת תאמרי יכנסו לליבו ולמעט ככל האפשר את הפגיעה בו.
שאלה: הוםפת אל מלך נאמן בשמע ישראל: המתפלל עם הציבור אך אמרו כבר שמע ישראל האם צריך להוסיף אל מלך נאמן כמתפלל ביחידות ואותה שאלה לגבי תחנון 13 מידות
תשובה: אם הוא שומע את החזן אומר ה' אלקיכם אמת פטור מהוספת א-ל מלך נאמן
שאלה: אפשר להשתמש במעשר?: יש אצלנו אישה עניה בשכונה שיודעת מספר שפות. רציתי לעשות צדקה ולתת לה כסף, אך אני יודעת שדבר זה רק יביך ויבייש אותה. חשבתי להציע לה כסף תמורת זה שתלמד אותי שפה כלשהי. האם הכסף הזה נחשב כספי מעשר לצדקה?
תשובה: לספק תעסוקה לאדם זו הצדקה הגדולה ביותר אולם אם את מעוניינת באמת ללמוד את השפה עליך לשלם לך מחשבונך ולא על חשבון הצדקה ורק אם אינך מעוניינת בלימוד השפה ואת לומדת אותה רק ע"מ לספק לה תעסוקה את רשאית לשלם לה ע"ח הצדקה עליך לשקול היטב אם עצמך מהי כוונתך האמיתית
שאלה: לימוד תורה - לרוחב או לעומק: אני עובד לפרנסתי ומתחבט מה הדרך הטובה לקביעות עיתים לתורה. האם עדיף ללמוד דברים חדשים בכל יום (נאמר-דף יומי), בידיעה שלא אוכל כ"כ לחזור על הנלמד ואשכח את הרוב, או להקפיד על חזרות ושינון כשהיקף החומר אני לומד יצטמצם מאוד מאוד?
תשובה: זו שאלה שקשה להכריע בה, ולכן נראה לי שדרך האמצע היא הכי טובה. חלק את הזמן חציו להתקדמות וחציו לחזרה על מה שלמדת אתמול, אפילו אם תלמד חצי דף ותחזור על חצי הדף שלמדת אתמול.
שאלה: מכירת טיסות לחו"ל: האם מותר לעבוד בחברה שמוכרת חבילות תיירות ונופש לחו"ל?
תשובה: אין איסור בזה. כי יש דעות שמקילות לצאת לטיול לזמן קצר לחו"ל. אך כיון שיש דעות שמחמירות עדיף לא לעסוק בזה אלא לעסוק בתיירות בתוך הארץ. ועוד יותר חשוב לעסוק בתיירות של יהודים בעולם שיבואו לבקר בארץ.
שאלה: אכילה בדרך : האם מותר לכתחילה לאכול לחם או מזונות בהליכה ואת ה"כזית" האחרון לאכול במקום מוגדר ולברך שם ברכה אחרונה?
תשובה: אם מעיקרא כאשר התחלת לאכול, אכלת על דעת זה שאין לך מקום קבוע לאכילה זו, היכן שאתה מסיים את האכילה שם תברך "ברכת המזון".
שאלה: עגלות של ילדים וזקנים כשאין עירוב: אני גר במקום שאין בו עירוב. יש לי ילדה בת שנה וחצי שיודעת ללכת, אך אינה יכולה ללכת זמן ממושך. בית הכנסת נמצא כקילומטר מביתי. האם יש מקום להתיר נסיעתה בעגלה? אמי הנה נכה ונזקקת לכסא גלגלים בכדי להתנייע, אך היא אינה מסוגלת להסיע את עצמה. האם מותר לה להסתייע בי (במקרה ואין נוכרי) בכדי ללכת לבית כנסת בשבת?
תשובה: הסעת עגלה על-ידך במקום שאין עירוב מוגדרת כטלטול, ואין להתיר טלטול אפילו לצורך מצוה. לכן אין לטלטל צרכי מילה למקום התינוק, אם שכחו להביא אותם מבעוד יום. וכן אין להתיר טלטול אפילו אם תצטרך להשאר בבית ולהתפלל ביחידות בשבת.
שאלה: תפילה בנץ: במשך שנים אני מתפלל בנץ וקשה לי להפסיק. אילוצים כלכלים גורמים לכך שאין באפשרותי כרגע להתמיד בכך. האם אני יכול להתפלל בנץ תוך כדי נסיעה לעבודתי (בישיבה ברכב) לאחר שהנחתי תפילין בבית ואמרתי מזמורים וקריאת שמע וכ"ו לסיים את התפילה בדרך?
תשובה: תפילין לכתחילה צריכים להיות גם בתפילת שמונה עשרה,ולא רק בקריאת שמע, כמו כן צריך לסמוך גאולה לתפילה, זאת אומרת להתפלל שמונה עשרה מיד אחרי קריאת שמע. וגם התפילה בדרך היא ביחידות,ולא בציבור, וגם תפילה בישיבה, וגם בלי לכון את הכיוון. לכן- אם אפשר להתפלל בנץ במנין, ולצאת אפילו אחרי שמונה עשרה, הכי טוב. אם צריך להתפלל קודם, יכול לכתחילה להתפלל במניינים לפני הנץ. הרב אברהם פרל.
שאלה: היזק של פקדון : משפחה הפקידה כלב טרם יציאתה לחוץ לארץ אצל חבריה. כלב זה בהיותו אצל המשפחה השומרת במהלך אותה חופשה פגע והזיק לצד שלישי. על מי חלה חובת הפיצוי בעקבות נזק זה של הכלב?
תשובה: בעקרון חובת הפיצוי, אם קיימת, חלה על מי שקיבל עליו את שמירת הכלב (המשפחה השומרת), אלא שיש לפרט כיצד הכלב הזיק ומה בדיוק הזיק כדי לדעת אם אכן יש כאן חיוב תשלומים על פי דין תורה (ואם כן, האם יש חיוב של תשלומי נזק שלם או חצי נזק). הרב יוסף ללום.
שאלה: גזלתי ואני רוצה להשתמש: אדם גזל מחנות וכשחזר בתשובה על כך הוחלפה הבעלות על החנות ואין לו אפשרות למצוא את בעל החנות הקודם. האם מותר לו אחרי מתן צדקה לצורכי רבים להשתמש בגזילה? אם לא, מה עליו לעשות איתה?
תשובה: במקרה שאין למי להחזיר את הגזילה, נהגו לתת את שווי הגזילה לצרכי ציבור. ומאחר שעשית זאת, ובנוסף לזה יש להניח שהנגזל התייאש, מותר לך להשתמש בחפץ הזה.
שאלה: מניין רחוק: ידועה ההלכה שאם המניין הכי קרוב אליו הוא במרחק מיל(קילומטר) אז מעיקרא אין הוא חייב ללכת אליו ורשאי להתפלל יחיד. האם דין זה חל בימינו כשיש מכוניות או אופניים וכו שנסיעה כזו היא לא טרחא גדולה כמו פעם?
תשובה: אכן בימינו כשיש מכוניות החובה להתפלל במנין חלה גם במרחק גדול יותר
שאלה: חיוב תרו"מ בעץ בגינה משותפת: גינה משותפת לכמה בניינים ובה נטוע עץ פרי (לימון). העץ ניטע על ידי אחד השכנים לפני שנים רבות, אך נמצא במקום לא מגודר וסמוך לשביל המשמש את הרבים. חלק מהשכנים מוחים בידי עוברים ושבים שלא ייקטפו פירות מהעץ (דבר שלא תמיד עוזר), אך הם מוחים גם בשכנים שגרים בבניינים סמוכים שהקרקע שייכת גם להם. האם הפירות חייבים בתרומ, ואם כן האם?
תשובה: כ מרחשוון תשס"ו וברכת ד' תחילה יש לברר מספר עובדות. האם הגינה שייכת כלל לבעלי הבתים. על פי רוב הגינות ששייכות למספר בתים אינן שייכות כלל לבעלי הבתים אלא אלו גינות ציבוריות (מועצה, עיריה וכו'). על כן תחילה מוטלת החובה לבדוק מי רשום בטאבו כבעלי הגינה, האם כל בעלי הבתים יש להם חלק בגינה או שזו גינה ציבורית. במקרה והגינה היא צבורית הרי שהשאלה מופנת למועצה שעליה להגדיר מה רצונה לעשות עם הפירות הללו. מלשון השאלה נראה שאין המועצה מקפידה על הפירות והם הפקר לכל, וממילא ברור שאין כאן חיוב תרו"מ כדין כל פירות הפקר. העובדה שאנשים מוחים איננה מגדירה הלכתית את העץ ופירותיו. אם הגינה שייכת לבעלי הבתים הסמוכים (הרשומים בטאבו) הרי שחלה חובה של תרו"מ כדין שדה של השותפין שחייבת בתרו"מ (הל' תרומות פ"ד ה"ח). אפילו אם חלק הפקירו את הפירות וחלק רוצים את הפירות הרי זה כשותפות עם עכו"ם (פ"א ה"כ) המחייב בתרו"מ. יש לציין שאם הקרקע היא של המועצה או של בעלי הבתים יש לשפות את השותל את העץ הראשון על הוצאותיו בגין נטיעה זו. כדין היורד לשדה חברו. אם השדה של כל בעלי הבתים והוא אחד מהם הרי שדינו כיורד לשדה השותפים (הל' גזילה ואבידה פ"י ה"ז) שידם על העליונה, ואם השטח שייך למועצה הרי זה כיורד שלא ברשות לשדה העשויה לטעת ומקבל שכר כשווי המחיר שהגוף היה רוצה לשלם בעבור נטיעה זו (גזילה ואבידה פ"י ה"ד). בברכת התורה והארץ יהודה הלוי עמיחי מכון התורה והארץ
שאלה: יהודי שונא ישראל: כיצד צריך להתייחס ליהודים שעושים הכל בכדי להחזיר בשאלה ומקימים ארגונים וכד' כדי לחזק את הכפירה בעם ישראל? האם הם מוגדרים "שונאי ישראל"?
תשובה: פשוט וברור שהם פושעי ישראל, המרגילים עבירות בעם ישראל.
שאלה: שירי עגבים: הייתי שמח לקבל הגדרה מדויקת לשירת עגבים. מהי? האם כל שיר אהבה שבו מוזכרת כמיהה או געגוע לבן זוג אסורה?
תשובה: הכלל הוא ששיר המעורר לתאוות הוא אסור, ואם אינו מעורר לתאוות והרהורים הוא מותר. לכן, אם יש שיר המביע את הקשר שבין איש לאישתו בצורה עדינה ומכובדת, מותר לשמוע אותו. אבל צריך מאוד להזהר בזה, משום שקל מאוד להמשך אחר כל מיני שירים שמשמיעים ברדיו, וקל לו לאדם למצוא לעצמו צדדי היתר בנושא זה, ולעבור על ההלכה.
שאלה: יציאה מהארץ וגזל: ההורים שלי טסים הרבה לחו"ל וכל שנה יש זמן מסויים שכל המשפחה טסה ביחד (למרות שהשנה כל האחים שלי לא יכולים אז בפועל זה רק אני). השנה ב"ה התחזקתי וניסיתי לברר בסוגייה של יציאה מהארץ. ההורים שלי כמובן לוחצים עליי מאוד שאני אצא וכל הזמן מנופפים (כביכול) בעניין של כיבוד הורים. ההורים שלי בעצם עוזרים לקרובת משפחה שלי באותה החופשה בחו"ל שכן היא מארגנת קבוצות ואינה יכולה להיות בכל המקומות בבת אחת וע"כ הוריי אחראיים על מלון במקום מסויים ו"שכרם" הוא שכל החופשה בחינם. רציתי לשאול מה דעת הרב בעניין? האם קיים פה עניין כיבוד הורים ועוד ה-ספק של אולי מותר לצאת מהארץ עם תאריך חזרה מדוייק ועם הספק של עבודה (אפשר להגדיר את זה כעבודה, זה שהכסף מבוזבז במקום זה כבר סיפור אחר) ואז אפשר אולי לצאת? האם במקרה והנסיעה תגרום לי ביטול תורה הדין ישתנה? ההורים שלי ממש מנסים לשכנע אותי וקשה לי מאוד עם זה- עם זאת, אין אני מעוניין בהקלות אלא מה שראוי. שאלה שנייה שלי קשורה לחדר אוכל בישיבתי. אנחנו משלמים סכום מסויים של כסף בתחילת השנה שבערך שווה ל16 ש"ח לארוחה. יש לציין כי יש ארוחות שבהם אני אוכל יותר משווי האוכל (כי ככה החדר אוכל מחלק) ויש ארוחות שכלל איני נוכח בהם. לפעמים בארוחות בוקר החדר אוכל מגיש אוכל מועט מידי לדעתי וכאשר מחלקים את השוקו באותה ארוחה מועטה אני לוקח עוד אחד עם הטענה ששלמתי על זה. האם מותר לי לעשות את זה?- הארוחה שווה פחות מהת בסיסי על ארוחה אפילו אם אני לוקח את השוקו הזה (יש לציין שלא כולם יכולים לקחת יותר כי פשוט אין מספיק אבל גם אם אני אקח יותר ישאר את ארוחת הבסיס לכולם).
תשובה: אין מצוה לשמוע להורים במקום מצוה. ובודאי מצוה להשאר בארץ ולא לצאת מהארץ. ועל אחת כמה וכמה כאשר היציאה גורמת לביטול תורה בודאי שיש לסרב לצאת ולהשאר בארץ ולעסוק בתורה. ובענין הארוחות בחדר האוכל של הישיבה עליך לשאול את האחראי בישיבה על חדר האוכל ואם מה שאתה עושה מוסכם עליו טוב, ואם לאו עליך לעשות כפי ההוראות. ואין אתה רשאי לעשות את החשבון האם אתה מקבל את התמורה לת על הארוחות אם לאו. כיון שגם כאשר אתה לא אוכל הכינו לך את האוכל והוציאו על כך הוצאות.
שאלה: חוצפה: האין זו חוצפה מצד אברהם אבינו להתייעץ עם חבריו לגבי ברית המילה שהקב"ה מבקש ממנו לעשות? תארו לכם שרב גדול כמו הרב קוק זצ"ל היה מבקש מאחד מתלמידיו הבכירים להכין לו כוס קפה והתלמיד הבכיר היה הולך לחבריו ושואל - תגידו, האם כדאי לי להכין לו כוס קפה? האין זו חוצפה? האם מתאים לאברהם אבינו להתנהג ככה? מה קורה פה?
תשובה: הביטוי 'חוצפה' אינו שייך ביחס לאבי האומה. אפשר לשאול בנימוס כדי להבין. יש כמה תרוצים בדבר: יש אומרים שהיה פה ניסיון לענר אשכול וממרא עם מי אברהם יתחבר. יש אומרים שזה בשביל שיתקדש השם יותר שאף שמקבל עצה לא למול, מל. (מזרחי על התורה ועוד מפרשים.) הגור אריה מסביר שנטל עצה בשביל שידעו כולם שעושה במודע ברית מילה, ולא שפתאום הקדוש ברוך הוא הפתיע אותו ולא הספיק לחשוב ולכן מל.ויש עוד פרושים בעניין. הרב אברהם פרל.
שאלה: שמירת לשון: במשפחה יש סכסוך על רקע ירושה, הם מקללים את כולנו, בעיקר את הנכדים, אמרתי לאבי לא לכעוס ולא לענות להם והוא גם משתדל אבל לוקח מאד ללב,ניסינו לקרב אותם חזרה אבל הם בדעתם ובדרכם. מה לעשות בנוגע להתנהגות הגסה ולשפה הבוטה שלהם?
תשובה: זה מצער מאד להסתכסך על רקע ירושה ולהרוס את קשרי המשפחה בשביל זה. על כן אילו יכולתם להציע שכולם כל היורשים ילכו לרב או בורר מוסכם ושהוא יחליט איך נכון ויפשר בין בני המשפחה זה היה יכול להיות פתרון אמיתי שיחזיר את הקשר הנכון בין בני המשפחה.
שאלה: חורבן גוש קטיף: בפרשת השבוע וירא ה אומר לאברהם בעבור עשרה צדיקים אני לא יהרוס את העיר להבדיל אלפי הבדלות אני שואלת את עצמי בגוש קטיף ובשומרון היו מעל עשרה צדיקים ואפילו עשרות אלפים אז למה הוא החריב את העיר למה הוא פגע והרס פיזית נשית ורוחנית 15000 איש שנותרו ללא כלום ועוד אלפי תומכיהם שאומנם לא גורשו מביתם אך השבר על החורבן כה גדול? למה הציבור היהודי בכלל והדתיים הלאומיים בפרט שכחו מהם? למה לא יוצאים לתקשורת וזועקים את הכאב? למה דווקא הציבור שתרם למדינה את כל כולו בכל התחומים הוא הציבור שאכל אותה ובגדול? למה לא מדווחים על משפחות שנהרסו חיילים שהתאבדו, על אישפוזים ליקויים ועל ההרס והחורבן של ציודם? על ההשפלות שהם עוברים יום יום? למה מטאטאים הכל מתחת לשטיח? ויש הרבה מה לומר ובגדול למה הרבנים שותקים? איפה ההנהגה שלנו? אין לציבור הדתי כלום כולם נעלמו אני אומנם לא גורשתי אך בטני מלאה מחכה לישועות ונחמות ואבדה ממשלת זדון מהארץ!!!!
תשובה: הציבור הנאמן לארץ ישראל כולו כואב וגם זועק על חורבן גוש קטיף. ועל היחס הרע כלפיו מצד הממשלה. אך לדאבונינו קולינו לא נשמע כי התקשורת לא מעונינת להראות ולהשמיע זאת. אילו הציבור הדתי היה נמנע מלהזדקק לתקשורת העוינת ברדיו ובטלביזיה, וכולו היה נזקק רק לתקשורת הדתית זאת אומרת העיתונות הדתית היינו יכולים לעשות שינוי בתקשורת. אך לדאבונינו אנחנו נותנים להם כח לפגוע בנו. בעיתון בשבע ובהצופה מדווחים על כל זה בהרחבה רבה.
שאלה: הנתבע צריך אישור ללכת לערכאות?: האם מי שנתבע בבית משפט חילוני חייב לקבל היתר מבית דין לפני שהוא הולך לשם (כשם שמי שרוצה לתבוע חברו שמסרב ללכת לבית דין)?
תשובה: הנתבע הוא אנוס, ואין הוא צריך לקבל אישור מבית-דין רבני.
שאלה: שחיטת עופות פרטית: אני מעוניין לקנות עופות חיים ולשחוט אותם אצל שוחט ירא שמיים. האם צריך לבדוק דברים נוספים לאחר השחיטה ואם כן מה צריך לבדוק? האם מותר לאכות את האיברים הפנימיים של העוף כגון כבד, ריאות, טחול וכו לאחר ההכשרה?
תשובה: יש הרבה הלכות שצריכים לדעת- איך לבדוק עופות, איך מכשירים, וצריך גם שימוש מעשי. ומי שלא למד ושימש, צריך לקנות מהמוכן. יכול לבקש מהשוחט שיקח מיד אחרי בדיקה והכשרה, וכך יהיה עוף טרי. הרב אברהם פרל.
שאלה: תלמוד תורה לנשים: הקב"ה עוזר לי ואני רוצה לשמח אותו. מהי הדרך המובחרת ביותר שבה אוכל כאישה לקיים את מצוות תלמוד תורה? איזה דברים שאקרא ישמחו את הקב"ה יותר מהכל, שהרי הזמן מוגבל ויש כה הרבה וקשה לי לבחור? בבקשה תנו לי שמות של ספרים ספציפיים שאתן להם עדיפות, כדי שארוץ לקנות וללמוד. האם ידוע לכם על מצוות ספציפיות שגורמות נחת רוח מיוחדת בשמים, לתמרץ אותי להקפיד עליהן במיוחד?
תשובה: בעיקר ספרי הלכה, אמונה ומוסר. בספרי הלכה - מומלץ מאוד ללמוד את סדרת פניני הלכה. בנוסף, לספרדים מומלץ ילקוט יוסף, לאשכנזים כדאי קיצור שולחן ערוך, יש מהדורה עם פסקי משנה ברורה והרב אליהו. במוסר, הספר תיקון המידות של הרב אביחיל. במצוות, כל מצוה שעושים, או שעושים יותר טוב, יש בזה נחת רוח. בשביל לדעת הדרכה פרטית במה כדאי יותר להתקדם, צריך להכיר את האדם אישית. בהצלחה! הרב אברהם פרל.
שאלה: עדשות מגע במקווה: האם יש חציצה לאדם המרכיב עדשות מגע בעת טבילה במקווה? האם יש צורך להסירן לפני הטבילה?
תשובה: עדשות מגע שניתן להוציאם כל יום אז כן חוצצות במקווה ולכן אסור לטבול עם עדשות. אם האשה שכחה וטבלה עם העדשות ועדיין לא הלכה הביתה צריכה לחזור ולטבול ללא ברכה, ואם היא כבר היתה עם בעלה צריך לשאול רב. אם מדובר בעדשות קבועות שרק הרופא מוציא אותם אז הן לא חוצצות.
שאלה: בל תשחית של קצפת: בננו בן השנתיים סובל מבעיית תקשורת ומטופל בריפוי בעיסוק ע"י קצף גילוח ככלי טיפולי. הילד מכניס את הקצף לפיו. האם ניתן להשתמש בתרסיס קצפת על מנת לא לסכן את בריאותו או שמדובר ב"בל תשחית"?
תשובה: אין בל תשחית בכל דבר שהוא לצורך, וצריך להשתמש בקצפת, על מנת לא לסכן בריאותו. בהצלחה ורפואה שלימה. הרב אברהם פרל.
שאלה: ברכת הודאה על גשמים: לגבי ברכת "מודים אנחנו לפניך" שנאמרת לאחר ירידת גשם ראשון. ידוע לי שבמשנה ברורה מופיע שבא"י נוהגים לאמרה גם אם לא היתה בצורת. וכן הברכה מופיעה בסידור רינת ישראל. אך מצד שני לא נוהגים לאמרה בפועל. האם ניתן לאמרה בשם ומלכות? האם עדיין ניתן לאומרה אם עברו 3-4 גשמים ראשונים?
תשובה: לא ניתן לברך בשם ומלכות, שכן יש אומרים שרק אחרי בצורת מברכים. וגם אחרי בצורת יש לדון בימינו אם מברכים, שכן מקבלים מים בברזים, והרוב לא חקלאים, כך שאת רוב האוכלוסיה לא דואגים אם יש בצורת, ורק חקלאים אולי יגידו בשם ומלכות. הרב אברהם פרל.
שאלה: תכשיטים בחופה: האם מותר לכלה לענוד תכשיטים בשעת החופה?
תשובה: מבחינה הלכתית אין בזה מניעה, אבל יש בזה מנהגים שונים, וכל כלה תנהג לפי מנהג אבותיה.
שאלה: לק על הציפורניים בנטילת ידיים: האם מותר למרוח לק על הציפורניים או שהדבר מהווה חציצה בנטילת ידיים?
תשובה: אין בזה חציצה.סימן קסא בשולחן ערוך. הטעם שכך הדרך לשים לק כי רוצים לצבוע. ולכן אין חציצה. ואם מתחיל להתקלף צריך לחדשו כי אשה מקפידה על זה. הרב אברהם פרל.
שאלה: הערה: רציתי להעיר, ששמעתי שיעור של הרב קלנר באינטרנט,דרך מכון מאיר, ושם הוא הדגיש שיש כלים שבגלל שהם פונים אל צדדים של חוויה מוגזמת כמו קולנוע תאטרון וכו,ומקורם בתרבות היוונית שענינה הבלטת הצדדים החושיים,וזה אופן העבודה בכלי הזה,בדימיון, שאף על פי שזה עושה עבודה חיובית בשימוש נכון,עדיין יש הגשמה והתרגלות לציורים יותר גשמיים של ענינים נעלים במקום ליצור באמצעות ספר הפשטה יותר עדינה באיזון נכון. הפרשנות היא על פי הבנתי, אבל השורה התחתונה שמעתי בבירור.זה היה שיעור שיעור בספר אורות,לא זוכר איפה,אני אנסה לאתר וכך הסביר הרב קלנר את הרב קוק שם בהקשר לפיסקה שעסקה בתיאטרון וכו.יוצא לפי זה שבנושא כה מהותי כמו ביטוי הצדדים הרוחניים של האדם,הרב קוק לא מכשיר כמה וכמה כלים מרכזיים בימנו אלה,ולדעתי הדלה דיי בצדק.לא מחמת חלילה,קנאות דתית ועיין רעה,אלא מחמת הצורך להפנות את האדם אל דרך ההיכרות האמיתית עם קונו בכלי כה חשוב זה,המכשיר לקבלת הנבואה, הדימיון.אעפ"כ,בתור אחד עם זיקה לתחום האומנות,מנסיוני האישי חויתי מספר פעמים התרוממות רוח באמצעות הכלים הללו של תיאטרון וקולנוע.
תשובה: יש להבחין בין כלים לבין מהות. התרבות המערבית אימצה את רוחה של התרבות היוונית שהיא אלילית וחושנית במהותה וההפכה אותה לתוכן מרכזי. ההשתעבדות לחושים מרגילה את האדם לשטחיות ורדידות. הידות תובעת חשיבה מופשטת לכן הספר הוא מוקד התרבות שלנו ולא אמצעי המחשה.אנו עם הספר וכך נישאר. עם זאת אין סספק שניתן להשתמש בכלי המחשה לבטא דברים שלא ניתן לבטאם בספר בתנאי שהם משרתים אתהערכים שלנו ולא הופכים למטרה לכשעצמה. כאן מקומה של האמנות הפלסטית ובכללה גם התיאטרון והקולנוע עלינו להופכם לכלי ביטוי ייחודיים לנו עם קודים יהודיים-ייחודיים ברמה ערכית גבוהה שתשרת את התפיסה המופשטת שלנו
שאלה: ברית מילה: הבנתי שאישה לא מצווה למול את בנה אלא אביו. מה לגבי נשים, שלצערנו, מביאות ילדים בלי גברים? הן לא חייבות לעשות להם ברית מילה?
תשובה: אף שאינה חייבת למול יש עניין שתשתדל ותדאג שהבן ימול, ואם עושה שליח למילה נקרא שהיא מלה. בכל מקרה אדם שלא נימול תחול עליו כשיגדל חובה אישית להיות נימול. הרב אברהם פרל.
שאלה: קדימות בטרמפים: האם בטרמפיאדה צריך לשמור על התור? אם כן, האם צריך להתנהג בעדינות גם כשיכול להיות שטרמפיסטים אגרסיביים שבאו אחריי יתפסו את מקומי?
תשובה: אין בזה דין, אבל מנהג העולם הוא שמי שמגיע קודם לטרמפיאדה הוא קודם גם בעליה לטרמפ. יש אנשים לא הגונים שנדחפים ועוקפים את התור, אבל אם הם אלימים ואי-אפשר לעצור בעדם, אין מה לעשות בנידון. אבל אם אפשר למנוע בעדם, ודאי שצריך למנוע מהם להדחף בתור. נסיעה בטרמפים כשההורים לחוצים
שאלה: השיבה שופטינו כבראשונה: למה אנחנו מתכוונים שאומרים בתפילה השיבה שופטינו כבראשונה? מדוע לא הגיע הזמן שנקים סנהדרין? האם צריך לחכות שייפול מהשמים? הרבנים הציונים מצד אחד אומרים שמדינת ישראל היא ראשית צמיחת גאולתנו אבל שמגיעים לנושאים כמו הר הבית הקמת הסנהדרין הם נוקטים בגישה החרדית שמה שקורה היום זה לא הדבר האמיתי. למה?
תשובה: חידוש הסנהדרין לפי הרמב"ם מותנה בסכמת כל תלמידי החכמים שבארץ ישראל. כאשר נגיע להסכמה כזו אכן אפשר יהיה לחדש את הסנהדרין. לפי דעת הרמב"ם. ובענין הר הבית יש הסכמה מלאה בין כל הרבנים שהר הבית שייך לעם ישראל בלבד והוא מקום בית המקדש שלנו. וכאשר נוכל על פי ההלכה, וגם יתאפשר הדבר מבחינה מציאותית, מצוה עלינו לבנות את בית המקדש.
שאלה: לקרוע קריעה מאוחרת: האם ניתן או נכון לעשות קריעה בדיעבד? אין לי קשר מעשי עם גוש קטיף, אך ככל שנוקפים הימים אני מרגישה צער יותר גדול על הנסיגה.
תשובה: הרואה ערי יהודה בחורבנם חייב לקרוע את בגדו. חיוב זה קיים עד שערים אלו יחזרו להיות בידי ישראל אולם אך ורק לרואה ממש את הערים האלו. גם אדם השומע שמועה רעה מאדם הנאמן עליו ושאותו אדם ראה בעיניו את המעשה חייב לקרוע בזמן ששומע את השמועה. לאחר זמן אין לקרוע על שמועה רעה. (שולחן ערוך יורה דעה סימן שמ סעיפים לו ו-לח ובהערות הרב נבנצל על המשנה ברורה אורח חיים סימן תקסא).
שאלה: חייל תינוק שנשבה: אני לומד בישיבת נווה דקלים. אחרי הגירוש עלתה בי שאלה לגבי דין תינוק שנשבה בחיילים שהשתתפו בגירוש. האם בכלל קיים בימינו בעולם המודרני סיכוי שאדם לא יכיר את היהדות?
תשובה: מצד אחד היום לכולם יש ידיעה מסוימת על היהדות. ואולם מאידך היהדות מוצגת בעיני הרחוקים בצורה כל כך מסולפת שהיא מרחיקה עוד יותר מאשר אילו לא שמעו כלל על היהדות. לכן יש מקום להגדיר את אלו שלא גדלו על ברכי היהדות כתינוקות שנשבו.
שאלה: לקנות דירה או ללמוד תורה?: כיום אני עובד במקום עבודה עם שעות נוחות 8 שעות ביום. אני גם קובע עיתים לתורה בערב. הציעו לי עבודה אחרת עם שכר גבוה יותר אבל זה אומר שאני אצטרך לעבוד קשה יותר ובמשמרות לילה. זה יבוא על חשבון שעורי תורה אבל יסייע לנו להתקדם מבחינה כלכלית לקראת קניית דירה לעצמנו. מה עליי לעשות?
תשובה: זו שאלה לא פשוטה, ולמעשה נראה לי שאם אתה מתפרנס בכבוד, תמשיך בעבודתך הנוכחית ותמשיך לקבוע עיתים לתורה. קביעת עיתים לתורה היא הבנין הרוחני שלך ועיצוב דמותו של הבית. והקב"ה יעזור לך שדוקא מתוך דבקותך בתורה, תמצא את הדרך לקנות דירה משלכם.
שאלה: יחסי אב ובת: במסגרת עבודתי עם נערות אני נשאלת ע" י הבנות לגבי היחסים שבין אב לבת והרי כמה מהשאלות שנישאלתי אני בת 17 ואבי מצפה ממני שמידי בוקר אקבל את פניו בנשיקה לטענתו זה עושה לו מצב רוח רציתי לדעת אם אני חייבת להענות לבקשתו כשאני מאוד מובכת ואני עושה זאת רק בגלל שהוא ביקש. אני בת 16אבי מסתכל עלי ומתפעל ממני דבר שגורם לי מבוכה רבה ולבקשתי שלא יסתכל עליי הוא לא מבין מה הבעיה האם בכדי לרצות את אבי עליי לעשות דברים שאני מרגישה אתם לא נעים כמו חיבוק ונישוק. האם זה נורמלי שנערה בת 17 תרגיש שאינה רוצה שאביה יגע בה והאם האב יכול לסרב בטענה שאין בעיה מותר לי ההלכה אומרת שלאב מותר לגעת בבתו. יכול להיות שמשהו אצלי לא ר אני מרגישה שהחיבה שאבי מעניק לי היא לא טהורה והוא מתייחס אלי כאשה וללא כבת ובגלל זה אני מתרחקת ממנו. אודה לכם מאוד אם תשלחו תשובות לשאלותי ואם יש מקורות לכך אשמח ללמוד אותם.
תשובה: דברים אלו מסורים ללב. אם היחס של האב אל הבת כבתו אין איסור לחבק את הבת ולבת לחבק את אביה. אך אם החיבה הזו מעורבת ברגשות של תאוה ח"ו יש איסור חמור לכל קשר כל שהוא בין האב לבתו. ואם הבת מרגישה שיש משהו לא טהור ביחס אביה אליה טוב להתרחק ממנו. אבל יתכן שהרגשות שלה אינם נכונים עליה לבדוק אותם היטב.
שאלה: כיבוד אב ואם: האם צריך לכבד הורים מאמצים? וכיצד יש לכבדם?
תשובה: אין בכיבודם מצות עשה מן התורה, ולכן אין חובה לכבדם כפי שכתוב בהלכות כבוד אב ואם, אבל מצד הכרת הטוב ודאי שצריך לכבד אותם כראוי.
שאלה: הימורים בווינר: רציתי לדעת האם מותר למלא טופס ווינר? הווינר שייך בעיקרון לטוטו, אבל אני לא אמלא משחקים שנערכים בשבת.
תשובה: הפוסקים האחרונים נחלקו האם יש איסור בקניית כרטיס הגרלה, כדוגמת כרטיס של מפעל הפיס וכדומה. דעת הרב עובדיה יוסף, שלבני ספרד יש איסור בקניית כרטיס הגרלה ולבני אשכנז מותר. ויש המתירים אף לבני ספרד. אולם בכרטיס השייך לחברה המחללת שבת שבקניית הכרטיס יש סיוע לחילול שבת ודאי יש להימנע (גם במילוי משחקים שאינם בשבת). ובמיוחד בהימור על משחקים שיש האומרים שיש בכך איסור. (יביע אומר חלק ז חושן משפת סימן ו ושו"ת ישכיל עבדי חלק ח עמוד פט סימן ה)
שאלה: פריימריס בליכוד: אני חבר בליכוד כמה שנים. כעת מסתמן שרק אחד מבין המועמדים הוא שומר תורה ומצוות. האם אני חייב להצביע עבורו, מכיוון שאין ממנים לשום מינוי בישראל מי שאין בו יראת שמים, או שמכיון שיש לו פחות סיכויים מלאחרים, אני יכול להתעלם ממנו, ולהצביע עבור מועמד שאינו שומר תורה ומצוות.
תשובה: אם נראה שאין לו סיכוי בכלל, תבחר ברע במיעוטו.
שאלה: מודה במקצת במצבים קיצוניים: האם אדם הנתבע לשלם מליארד דולר ומודה בעשרה סנט בלבד, - האם ייחשב למודה במקצת או לכופר בכל?
תשובה: מבואר במשנה שכל שמודה במקצת אפילו בפרוטה, הרי זה נשבע שבועת התורה, וא"כ ה"ה לעשרה סנט אם הם שווים פרוטה. ככלל, אם ההודאה הייתה הודאה, והפרוטה היא פרוטה, הרי שהמודה בפרוטה נחשב למודה במקצת על אף ההפרש הגדול בין התביעה להודאה. הסבר: ההודאה צריכה להיות רצינית, או בפני עדים או בפני בית הדין. בדין הפרוטה דנו הפוסקים בחישוב הפרוטה במטבע של ימינו (עיין ערוך השולחן סימן פח', סעיף א'), וכן מהו כח הקניה שבפרוטה. (סמ"ע חושן משפט, סימן פח' ס"ק ב'.). הרב יהודה אודסר
שאלה: לימוד תורה לגוי: לא הבנתי את הרמב"ם בהלכות מלכים, שבהלכה אחת אוסר על גוי לשמור שבת ובהלכה השניה מתיר לגוי לעשות מצוות. הכיצד?
תשובה: שמירת שבת על-ידי גוי אסורה, משום שזו מצוה המהווה סימן מובהק ליהודי.
שאלה: משפחה וזוגיות: אני בקשר עם מישהו כבר שנה וחודשיים, אנו זוג דתי ושומרי נגיעה! וברצוני לדעת האם מותר לי להמשיך את הקשר למרות שאנו שומרים נגיעה?
תשובה: עדיף לא להמשיך את הקשר ולעשות הפסקה עד שתגיעי לזמן הנשואין. ואז תחדשו את הקשר אם תרצו לשם מטרת הנשואין. הקשר שלא לשם מטרת נשואים אינו רצוי אל פי ההלכה.